
RAMAZAAN KE MASAAIL. 

(Qur-aan aur Saheeh Ahaadees ki Raushni mein) 

Taaleef : Abu Al-Hasan Al-Hindi (Hafizahullaah) 

Allaah ta'aalaa farmaate hain : 

"Aye Eemaan waalon turn par rozey farz kiye gaye hain jaisa ke turn se pehle ke 
logon par farz kiye gaye the taaki turn Muttaqi (parhezgaar) banjaao." (183) 

"Ramazaan ka maheena woh hai jis mein Qur-aan ko naazil kiya gaya jo 
(tamaam) insaano ke iiye hidaayat hai aur (is mein) Haqq wa Baatil ki 
Nishaaniyan hai. Turn mein se jo shakhs is maheeney ko paaye usey rozah rakhna 
chaahiye (lekin) haan jo Beemaar ho ya Musaafir ho usey doosrey dinon mein yeh 
ginti poori karna chaahiye. 

Allaah ka iraada tumhaare saath aasaani karne ka hai sakhti ka nahi. Woh 
chaahta hai ke turn uski dee huyi hidaayat par uski badaiyaan bayaan karo aur 
uska shukar karo." (185) [Soorah Al-Baqarah, Aayat : 183, 185] 

RAMAZAAN KE BAAREY MEIN EK ZAEEF HADEES 

Ramazaan Ka Pehla, Doosra AurTeesra Ashrah. 

"Ramazaan Ka Ibtidaai Hissah Rahmat Hai, Aur Darmiyaani Hissah Bakhshish 
Aur Aakhri Hissah Jahannam Se Aazaadi Haasil Karne Ka Hai." 

[Saheeh Ibn Khuzaimah, Kitaab-Us-Siyaam, Hadees : Zaeef (Weak) : 1887] 

Yeh Rivaayat Zaeef Hai, Kyun Ke : 

* Iska Raavi Ali Bin Zaid Bin Jaduaan "Zaeef" Hai. (Taqreeb Ul-Tahzeeb : 4734) 

* Jamhoor Muhaddiseen Ne Usey Zaeef Kaha Hai. (Zavaaed Ibn Maajah : 228) 

* Imaam Abu Haatim (Rahimahullaah) Ne Kaha: "Yeh Hadees munkir Hai." 

[Al-Alal Laaban Abi Haatim : 1/249] 

* Al-Albaani Ne Kaha: "Munkar" [Silsilatul-Ahaadees Az-Zaeefah Wal-Mauzooah : 871] 

* Shaikh Abu Ishaaq Al-Huwaini Masri (Hafizahullaah) Ne Kaha: "Yeh Hadees Baatil 
Hai." [Al-Naafilatah Fee Al-Ahaadees Al-Zaeefah : 1/291] 

FAAEDAH: Pata Nahin Musalmaan Kab Aqal Istimaal Karega Saheeh Ahaadees 
Hone Ke Baavajood Zaeef Hadees phailaaney Ki Kya Zaroorat Hai. 

Agar ILm Hone Ke Liye Phailaa Raha Hai Ke Falaan Hadees Zaeef (Weak) Hai Tou 
Koi Baat Nahin Lekin Us Zaeef (Weak) Hadees Ko Bhi Amal Karne Ke Liye Doosron 
Tak Pohancha Raha Hai Tou Kitni Buri Baat Hai. Allaah Ta'aalaa Ki Rahmat Ko 
Mehdood Karke Musalmaan Ko Sochney Par Majboor Kar Diya Jaa Raha Hai. 

Jaisa Ke Ye Zaeef Hadees Hai Jis Mein Allaah Ki Rahmat Ko Sirf Ramazaan Ke Pehle 
Ashrah (Shuru Ke Dus Din) Tak Hi Mehdood Kardiya Aur Maghfirat Doosra Ashrah 
(Doosrey Dus Din) Tak Aur Jahannam Se Nijaat Teesra Ashrah (Aakhri Ke Dus Din) 

Tak Kya Allaah Ta'aalaa Poorey Maheenah Ek Saath Teen Cheezein (Rahmat, 
Maghfirat, Jahannam Se Aazaadi) Nahin Karsakta ? (Allaah Ki Panaah). 

Woh (Allaah) Tou Har Cheez Par Qudrat Rakhney Waala Hai. Aur Hadd Tou Yeh Hai 
Ke Teeno Ashrah Ke Duaaein Bhi Maujood Hai Har Dus Din Ke Liye Alag Alag. Aur 

(Shaitaan) Tou Tumhein Allaah Ta'aalaa Par Un Baaton Ke Kehne Ka Hukm Deta 
Hai Jin Ka Tumhein ILm Nahin. 

[Soorah Al-Baqarah, Aayat: 169] 

RASOOL ALLAAH {;£*&) KA RAMAZAAN MEIN MA'MOOL. 

Raavi-e-Hadees Abdullah Bin Abbaas (Raziyallaahu Anhu), 

Nabi Kareem Sakhaavat (Generous) Aur Khair Ke Muaamley Mein Sab Se Zyaada 
Sakhi The Aur Aap Ki Sakhaavat Us Waqt Aur Badh Jaati Thi Jab Jibreel (Alaihis 
Salaam) Aap Se Ramazaan Mein Miltey, 

Jibreel (Alaihis Salaam) Aap Se Ramazaan Ki Har Raat Mein Miltey Yahaan Tak Ke 

Ramazaan Guzar Jaata. Nabi Kareem (,&&) Jibreel (Alaihis Salaam) Se Qur-aan 

Ka Daur Karte The. Jab Jibreel (Alaihis Salaam) Aap Se Milney Lagte Tou Aap Chalti 
Hawaa Se Bhi Zyaada Bhalaayi Pohanchaane Mein Sakhi Hojaaya Karte The. 

[Saheeh Al-Bukhaari, Kitaab-Us-Saum (Fasting), Hadees : 1902] 

RAMAZAAN MEIN UMRAH KARNE KI FAZEELAT. 

Raavi-e-Hadees Ibn Abbaas (Raziyallaahu Anhu), 

Jab Rasool Allaah Hajjat-UI-Vidaa Se Waapas Huye Tou Aap Ne Umm Sinaan 
Ansaariyah Aurat Se Daryaaft Farmaaya Ke: "Tu Hajj Karne Nahin Gayi ?" Un hone 
Arz Kee Ke: Fulaan Ke Baap Ya'ni Mere Khaavind Ke Do (2) Oont Paani Pilaaney Ke 
The Ek Par Tou Woh Khud Hajj Ko Chaley Gaye Aur Doosra (Oont) Hamaari Zameen 
Sairaab (Irrigation) Karta Hai. 

Nabi (Afe) Ne Us Par Farmaaya: "Ramazaan Mein Umrah Kama Mere Saath 
Hajj Karne Ke Baraabar Hai." [Saheeh Al-Bukhaari, Hadees : 1863] 

ROZEY SE MUTALLIQ YEH HADEES KALAAM 
ILAAHI KE TAUR PAR WAARID HUI HAI. 

(Ya'ni Allaah Ne Khud Aisa Farmaaya Hai) 


Abu Hurairah (Raziyallaahu Anhu) Se Rivaayat Hai Ke Nabi Ne Farmaaya : 

"Allaah Azza Vajall Farmaata Hai Ke: Rozah Khaalis Mere Liye Hota Hai Aur Main Hi 
Us Ka Badlah Deta Hoon Bandah Apni Shahwat (Sexual Desire), Khaana, Peena, 
Meri Razaa Ke Liye Chhordta Hai. Aur Rozah Gunaahon Se Bachney Ki Dhaal Hai 
Aur Rozey Daar Ke Liye Do (2) Khushiyaan Hain, 

ek Khushi Us Waqt Jab Woh Iftaar Karta Hai Aur Doosri Khushi Us Waqt Jab Woh 
Apne Rabb Se Milta Hai Aur Rozey Daar Ke Mooh Ki Boo Allaah Ke Nazdeek Mushk 
Ambar Ki Khushbu Se Zyaada Paakeeza Hai." [Saheeh Al-Bukhaari : 7492] 

RAMAZAAN KE MAHEENEY KA AAGHAAZ. 

Raavi-e-Hadees Ibn Umar (Raziyallaahu Anhu), 

Rasool Allaah (fyk&) Ne Farmaaya: "Jab Ramazaan Ka Chaand Dekho Tou Rozah 

Shuru Kardo Aur Jab Shawwaal Ka Chaand Dekho Tou Rozah Iftaar Kardo (Ya'ni 
Rozey Rakhna Khatm Kardo), Aur Agar Abar (Clouds) Ho Tou Andaazey Se Kaam 
Karo." (Ya'ni Tees (30) Rozey Poorey Karlo) 

[Saheeh Al-Bukhaari, Hadees : 1900] 

RAMAZAAN Kl FAZEELAT KA BAYAAN 


Raavi-e-Hadees Abu Hurairah, Rasool Allaah (fyk&) Ne Farmaaya : 

"Jab Ramazaan Ki Pehli Raat Aati Hai Tou Shaitaan Aur Sarkash Jinon Ko Jakad 
Diya Jaata Hai. Jahannam Ke Darwaazey Band Kar Diye Jaatey Hai, Un Mein Se 
Koi Darwaaza Khula Nahin Rehta Aur Jannat Ke Darwaazey Khol Diye Jaatey Hai, 
Un Mein Se Koi Darwaaza Band Nahin Rehta. 

Aur Ek ILaan Karne Waala Munaadi Karta Hai: Aye Neki Ke Talabgaar, Aagey Badh 
Aur Aye Buraayi Ke Talabgaar Rukja. Aur Allaah Ta'aalaa Jahannam Se (Ba'z) 
Logon Ko Aazaad Karta Hai. (Ramazaan Mein) Har Raat Isi Tarah Hota Hai." 

[Sunan Ibn Maajah, Hadees (Saheeh) by Al-Albaani: 1642 ; At-Tirmizee: 682] 

JO KISI ROZEDAAR KA ROZA IFTAAR KARWAAYE TOU 
USKO BHI USKE BARAABAR SAWAAB MILEGA. 

Zaid Bin Khalid Al-Juhaniy (Raziyallaahu Anhu) Se Rivaayat Hai Ki, 

Rasool Allaah Ne Farmaya : 

"Jo Kisi Rozedaar Ka Rozah Iftar Karwaaye Tou Usko Bhi Uske Baraabar Sawaab 
Milega Aur Rozedaar Ke Sawaab mein Kami Bhi Na Hogi." 

[Sunan Ibn Majah : 1746, Saheeh] 

ROZEDAAR Kl DUAA RADD NAHI HOTI. 

A'bdullah Bin Amr Bin Aas (Raziyallaahu Anhu) Se Rivaayat Hai Ke, 

Rasool Allaah (;£!$&) Ne Farmaaya : 

"Rozey Daar Ke Liye Rozah Kholtey Waqt Duaa Aisi Hoti Hai Jo Radd Nahi Hoti." 

[Sunan Ibn Maajah, Hadees (Hasan) : 1753] 

FAAEDAH: Rzah Kholney Ka Waqt Duaa Ki Qubooliyat Ka Waqt Hai, Isliye Us 
Mauqey Par Apne Liye Aur Apne Ahl Va Ayaal Ke Liye Khair Va Barkat Aur 
Zarooriyaat Poori Hone Ki Duaa Kama Munaasib Hai. 

BAGHAIR UZR (EXCUSE) KE ROZAH CHHORDNA. 

Aboo Hurairah Marfooan Yun Rivaayat Hai Ke: "Agar Kisi Ne Ramazaan Mein Kisi 
Uzr (Excuse) Aur Marz Ke Baghair Ek (1) Din Ka Bhi Rozah Nahin Rakha Tou Saari 
Umr Ke Rozey Bhi Us Ka Badlah Na Hongey." 

Aur Ibn Mas'ood Ka Bhi Yahi Qaul Hai Aur Saeed Bin Musayyab, Sha'biy Aur Ibn 
Jubair Aur Ibraaheem Aur Qataadah Aur Hammaad Ne Bhi Farmaaya Ke: Uske 
Badlah Mein Ek (1) Din Rozah Rakhna Chaahiye. 

[Saheeh Al-Bukhaari, Jild-3, Kitaab As-Saum, Baab 29, Above of Hadees : 1935] 

ROZEDAAR KE LIYE TARR YA KHUSHK MISWAAK 
ISTIMAAL KARNA DURUST HAI. 

Aamir Bin Rabeeah (Raziyallaahu Anhu) Se Rivaayat Hai Ke, Unho Ne Kaha : 

Main Ne Nabi (;£!$&) Ko Rozah Ki Haalat Mein Bey Shumaar Dafa 1 Wuzu Mein 
Miswaak Karte Dekha. 

Aur Abu Hurairah (Raziyallaahu Anhu) Ne Nabi Ki Yeh Hadees Bayaan Ki Ke : 

"Agar Meri Ummat Par Mushkil Na Hoti Tou Main Har Wuzu Ke Saath 
Miswaak Ka Hukm Waajiban Dey Deta." 

Isi Tarah Ki Hadees Jaabir Aur Zaid Bin Khaalid (Raziyallaahu’anhumaa) Ki Bhi Nabi 

Kareem Se Manqool Hai. Is Mein Nabi Ne "Rozey Daar Waghaira Ki 

Koi Takhsees Nahin Ki." (Ya'ni Miswaak Ke Silsiley Mein Rozey Daar Aur Ghair 
Rozey Daar Ke Darmiyaan Farq Nahin Kiya) 


[ 6 ] 





Aaishah (Raziyallaahu'anha) Ne Nabi Kareem Ka Yeh Farmaan Naqal Kiya Ke 

(Miswaak) Mooh Ko Paak Rakhne Waali Aur Rabb Ki Razaa Ka Sabab Hai, 

Aur Ataa Aur Qataadah (Raziyallaahu'anhumaa) Ne Kaha: Rozey Daar Apna Thook 
Nigal Sakta Hai. [Saheeh Al-Bukhaari, Kitaab As-Saum, Baab : 27, Above of Hadees : 1934] 

JO SHAKHS RAMAZAAN MEIN JHOOT BOLNA AUR 
DAGHAABAAZI KARNA NA CHHORDEY. 

Raavi-e-Hadees Abu Hurairah (Raziyallaahu Anhu), 

Nabi Ne Farmaaya: "Agar Koi Shakhs Jhoot Bolna Aur Daghaabaazi Kama 

(Rozey Rakhkar Bhi) Na Chhordey Tou Allaah Ta'aalaa Ko Uski Koi Zaroorat Nahin 
Ke Woh Apna Khaana Peena Chhord Dey." 

[Saheeh Al-Bukhaari : 1903 ; Abu Daawood: 2362 ; Ibn Maajah: 1689 ; At-Tirmizee : 707] 

TASHREEH: Maloom Hua Ke Roazah Ki Haalat Mein Jhoot Aur Daghaabaazi Na 
Chhord Ne Waala Insaan Rozah Ki Tauheen Karta Hai Is Liye Allaah Ke Yahaan Us 
Ke Rozey Ka Koi Wazan Nahin. 

AR-RAYYAAN SIRF ROZEDAARON KA DARVAAZAH. 

Nabi Ne Farmaaya: "Jannat Ka Ek (1) Darvaazah Hai Jisey Ar-Rayyaan Kehte 

Hain Qiyaamat Ke Din Us Darwaazey Se Sirf Rozedaar Hi Jannat Mein Daakhil 
Hongey, Unke Siwa Aur Koi Us Mein Se Nahin Daakhil Hoga. 

Pukaara Jaayega Ke Rozedaar Kahaan Hai ? Woh Khadey Ho Jaaengey Unke Siwa 
Usse Aur Koi Nahin Andar Jaaney Paayega Aur Jab Ye Log Andar Chaley Jaaengey 
Tou Yeh Darwaazah Band Kardiya Jaayega, Phir Usse Koi Andar Na Jaa Sakega." 

[Saheeh Al-Bukhaari, Hadees : 1896] 

ROZAH RAKHNE Kl FAZEELAT 


Raavi-e-Hadees Abu Hurairah (Raziyallaahu Anhu), 

Rasool Allaah (;&&) Ne Farmaaya: "Allaah (Ta'aalaa) Farmaata Hai Ke: Aadam Ke 

Betey Ka Har Neyk Amal Khud Usi Ke Liye Hai Magar Rozey Ke Woh Khaas Mere 
Liye Hai Aur Main Hi Uska Badla Doonga 

Aur Rozah Gunaahon Ki Ek (1) Dhaal Hai, Agar Koi Rozey Se Ho Tou Usey Fahash Goyi 
Na Kami Chaahiye Aur Na Shor Machaaye. Agar Koi Shakhs Usko Gaali Dey Yaa Ladna 
Chaahey Tou Uska Jawaab Sirf Yeh Ho Ke Main Ek (1) Rozedaar Aadmi Hoon, 

Us Zaat Ki Qasam Jis Ke Haath Mein Muhammad Ki Jaan Hai ! Rozedaar Ki 

Muoh Ki Boo Allaah Ta'aalaa Ke Nazdeek Mushk Ki Khushbu Se Bhi Zyaada 
Behtar Hai, 

Rozedaar Ko Do (2) Khushiyaan Haasil Hogi [Ek (1) Tou Jab) Woh Iftaar Karta Hai 
Tou Khush Hota Hai Aur (Doosrey) Jab Woh Apne Rabb Se Mulaqaat Karega Tou 
Apne Rozey Ka Sawaab Paakar Khush Hoga." [Saheeh Al-Bukhaari, Hadees : 1904] 

NABI (,£§&) KA FARMAANA KE "BILAAL KI AZAAN (KI 
AAWAAZ) TUMHEIN SEHRI KHAANE SE NA ROKEY." 

Aaishah (Radiyallaahu'anha) Se Rivaayat Hai Ke Bilaal (Raziyallaahu Anhu) Kuch Raat 
Rahey Se Pehle Azaan Dey Diya Karte The Isliye Rasool Allaah (;&&) Ne Farmaaya : 

"Jab Tak Ibn Umm Maktoom (Raziyallaahu Anhu) Azaan Na Dein Turn Khaatey 
Peetey Raho Kyun Ke Woh Subah Saadiq Ke Tuloo' Se Pehle Azaan Nahin Detey." 

Qaasim Ne Bayaan Kiya Donon [Bilaal Aur Ibn Umm Maktoom 
(Radiyallaahu'anhumaa)] Ki Azaan Ke Darmiyaan Sirf Itna Faasla Hota Ke Ek 
ChadhteyTou Doosrey Utartey. 

TASHREEH: Allaamah Qastalaani (Rahimahullaah) Ne Naqal Kiya Ke Sahaabah Ki 
Sehri Bohat Qaleel (Kam) Hoti Thi. Ek Aadh Khajoor Ya Ek Aadh Luqma Is Liye Yeh 
Qaleel (Bohat Kam) Faasla Batlaaya Gaya. Is Hadees Mein Saaf Mazkoor Hai Ke 
Bilaal Subah Saadiq Se Pehle Azaan Diya Karte The Yeh Unki Sehri Ki Azaan Hoti Thi 
Aur Abdullaah Bin Umm Maktoom (Raziyallaahu Anhu) Faj'r Ki Azaan Us Waqt Detey 
Jab Log Unse Kehte Ke Fajr Ho Gayi Hai Kyunke Woh Khud Naabeena (Blind) The. 

Allaamah Qastalaani (Rahimahullah) Farmaate Hain : 

Bilaal (Raziyallaahu Anhu) Fajr Se Qabl Azaan Dey Kar Us Jagah Duaa 1 Ke Liye 
Tehrey Rehtey Aur Fajr Ka Intizaar Kartey Jab Tuloo' Fajr Qareeb Hoti Tou 
Wahaan Se Neechey Utar Kar Ibn Umm Maktoom Ko Ittilaa' Karte Aur Woh Phir 
Fajr Ki Azaan Diya Karte The. Qur-aan Ki Aayat [Al-Baqarah, Aayat : 187] Se Yeh Bhi 
Zaahir Hota Hai Ke Subah Saadiq Numaayaan Ho Jaaney Tak Sehri Khaane Ki Ijaazat Hai. 

Jo Log Raat Rehte Huye Sehri Khaa Letey Hai Yeh Sunnat Ke Khilaaf Hai. 

Sunnat Sehri Wohi Hai Ke Us Se Faarigh Hone Aur Fajr Ke Namaaz Shuru Karne Ke 
Darmiyaan Sirf Itna Faasla Ho Jitna Ke Pachaas (50) Aayaat Ke Padhney Mein Waqt 
Lagta Hai Tuloo' Fajr Ke Ba'd Sehri Khaana Jaaez Nahin Hai. 

[Saheeh Al-Bukhaari, Hadees : 1918-19] 

AADMI FAJR KI AZAAN SUNEY AUR BARTAN USKE 

HAATH MEIN HO. 

Abu Hurairah (Raziyallaahu Anhu) Ne Bayaan Kiya Ke Rasool Allaah (;£!$&) Ne 

Farmaaya: "Turn Mein Se Jab Koi Azaan (Fajr) Suney Aur Bartan Us Ke Haath 
Mein Ho To Usey Rakhey Nahin Balke Apni Zaroorat Poori Kar Ley." 

FAAEDAH: Sehri Ka Waqt Tang Ho Raha Ho Aur Azaan Fajr Apne Waqt Subah Par 
Shuru Ho Jaaye Tou Ijaazat Hai Ke Insaan Paani Pee Ley 

Aur Do (2) Chaar (4) Luqmey (Nivaaley) Ley Ley, Magar Chaai (Tea) Ki Tarah Ke 
Mashroob (Peeney Ki Cheez) Ki Chuskiyaan Lena Durust Nahin Hoga. 

[Sunan Abu Daawood, Hadees (Hasan) : 2350] 

JAB KOI BHOOL KAR KHAALE YA PEELEY TOU USEY 
CHAAHIYE KI APNA ROZAH POORA KARE. 

Abu Hurairah (Raziyallaahu Anhu) Se Rivaayat Hai, Rasool Allaah (^^) Ne Farmaya: 

"Jab Koi Bhool Gaya Aur Khaaliya Aur Peeliya Tou Usey Chaahiye Ki Apna Roza 
Poor a Kare, Kyunke Usey Allaah Ta'aalaa Ne Khilaaya Aur Pi I a ay a Hai." 

[Saheeh Al-Bukhaari, Hadees : 1933] 

ROZAH I FTAAR KARNE KA WAQT. 

Aasim Bin Umar Bin Khattaab (Raziyallaahu Anhu) Se Suna, Unse Unke Baap Umar 
(Raziyallaahu Anhu) Ne Bayaan Kiya Ke Rasool Allaah (;£!$&) Ne Farmaaya : 

"Jab Raat Is Taraf [Mashriq (East)] Se Aaye Aur Din Udhar Maghrib (West) Mein 
Chala Jaaye Ke Sooraj Doob Jaaye Tou Rozah Ke Iftaar Ka Waqt Aagaya." 

[Saheeh Al-Bukhaari, Hadees : 1954; Muslim : 2558 or 1100] 

KHAJOOR SE IFTAAR KARE AUR AGAR KHAJOOR NA 
MILEY TOU PAANI SE KAREIN. 

Salmaan Bin Amr (Raziyallaahu Anhu) Se Rivaayat Hai Ki, 

Rasool Allaah (X^) Ne Farmaya: "Jab Turn Mein Se Koi Rozah Iftar Karne Lagey 

Tou Khajoor Se Iftaar Kare Aur Agar Khajoor Na Miley Tou Paani Se Kare Kyunki 
Paani Paak Karne Wala Hai." [Sunan I bn Majah : 1699, Saheeh] 

ROZAH I FTAAR KARTE WAQT Kl SAHEEH DUAA. 

“Bismillaah" Kehkar Rozah iftaar karna Chaahiye Phir Rozah Iftaar Ke Ba'd Yeh 
Duaa Padhein Jo Ke Nabi (;£!$&) Se Saabit Hai. 

"Zahabaz- Zama'u Wabtallatil-’Urooqu Wa Sabatal-Ajru In Shaa Allaah." 

TARJUMA: Pyaas Chali Gayi Aur Ragein Tarr Hogayi Aur Agar Allaah Ne Chaaha Tou 
Ajar Saabit Ho Gaya. [Sunan Abu Daawood, Hadees (Hasan) : 2357] 

FAAEDAH: Rozah Iftaar Karte Waqt Ki Duaa Jo Awaam Mein Mash-hoor Hai Uski 
Koi Asal Nahin Jab Ke Ek Hadees Mein Kuch Is Tarah Ke Alfaaz Miltey Hain : [Abu 
Daawood : 2358 (Zaeef/Weak)] Lekin Mursal Hone Ki Wajah Se Is Duaa Ke Padhney Se 
Guraiz (Bachna) Kiya Jaaye. 

IFTAAR MEIN 2, 3 MINUTE KI TAAKHEER (DER) NAHIN 

BALKE JALDI KARNI CHAAHIYE. 

Sahl Bin Sa'd (Raziyallaahu Anhu) Se Rivaayat Hai Ke Rasool Allaah (fy&) Ne 

Farmaaya: "Meri Ummat Ke Loagon Mein Us Waqt Tak Khair Baaqi Rahegi, Jab 
Tak Woh Iftaar Mein Jaldi Karte Rahengey." 

[Saheeh Al-Bukhaari, Hadees : 1957 ; Saheeh Muslim : 2554; At-Tirmizee : 699] 

FAAEDAH: Is Hadees Se Maloom Hua Ke Woh Log Khataa (Gunaah) Par Hain Jo 
Qasadan (Jaan Booj Kar) Rozah Der Se Iftaar Karte Hain Aur Usey Ahtiyaat Ka Naam 
Detey Hain. Hamaare Yahaan Bhi Yahood Va Nasaaraa Ke Naqsh-e-Qadam Par 
Chaltey Huye Jis Tarah Woh Log Iftaar Karne Mein Der Karte Hain. 

Jaisa Ke Nabi [$%&) Ka Farmaan [Sunan Abu Daawood, Hadees (Hasan) : 2353] Mein 
Maujood Hai Usi Tarah Aaj Musalmaan Azaan Ho Ne Ke Baavajood Saairan Ka 
Intizaar Kar Kar Nabi Ki Baat Ki Naa Farmaani Ke Murtakib Ho Rahey Hain 

Kyun Ke Azaan Saairan Se Pehle Hoti Hai Aur Azaan Ke Bajaaye Saairan Par Apna 
Roazah Kholney Mein Deyr Kar Rahey Hain. 

Aisa Karne Se Awwal To Nabi (;fe&) Ki Naa Farmaani Hai Aur Us Par Nabi Ka 

Farmaan Ke "Turn Khair Par Rahogey Jab Tak Iftaar Mein Jaldi Karogey" Is Ni'mat 
Se Bhi Mehroom Ho Jaatey Hai. Allaah Musalmaanon Ko Samajhne Ki Taufeeq Dey. 

Ya'ni Waqt Ho Jaaney Ke Ba'd Phir Iftaar Mein Der Na Kama Chaahiye. Abu 
Dawood (Rahimahullaah) Ne Abu Hurairah (Raziyallaahu Anhu) Se Nikaala Yahood Aur 
Nasaaraa Der Karte Hai, Haakim Ki Rivaayat Mein Hai Ke Meri Ummat Hamesha 
Meri Sunnat Par Rahegi Jab Tak Rozah Ke Iftaar Mein Taarey (Stars) Nikalney Ka 
Intizaar Na Karegi. 

Ibn Abdul Birr Ne Kaha: Rozah Jald Iftaar Karne Aur Sehri Der Mein Khaaney Ki 

Hadeesein Saheeh Aur Mutaavitar Hai. Abdur Razzaaq Ne Nikaala Ke Nabi (;£!$&) 

Ke Ashaab (Radiyallaahu'anhum) Sab Logon Se Rozah Jaldi Kholtey Aur Sehri 
Khaaney Mein Logon Se Der Karte. Magar Hamaare Zamaaney Mein Amooman 
Loag Rozah Der Se Kholtey Hai Aur Sehri Jaldi Khaa Letey Hai Isi Wajah Se Un Par 

Tabaahi Aarahi Hai. Nabi (;£!$&) Ka Farmaana Durust Thaa. Jab Musalmaanon Ne 
Sunnat Par Chalna Chhord Diya Roz Baroz Unka Tanzal (giraavat) Hota Gaya. 

IFTAAR MEIN TAAKHEER (DER) KARNA YAHOOD AUR 

NASAARAA KA KAAM. 

Abu Hurairah (Raziyallaahu Anhu) Se Rivaayat Hai Ke Rasool Allaah (fy&) Ne 

Farmaaya: "Deen Us Waqt Tak Ghaalib (Haavi) Raheyga Jab Tak Loag Iftaar Karne 
Mein Jaldi Karte Rahengey Kyun Ke Yahood Va Nasaaraa Taakheer (Der) Se Iftaar 
Karte Hain." [Sunan Abu Daawood, Hadees [Hasan] : 2353. Ibn Maajah : 1698] 

ROZEDAAR KA ROZEY MEIN APNI BEEWI KA BOSAH LENA. 

Zainab Ne Apni Waalidah Se Rivaayat Kiya: [Umme Salamah (Radiyallaahu'anha)] Ne 
Bayaan Kiya Ke, 

Main Rasool Allaah Ke Saath Ek Chaadar Mein (Lapeti Hui) Thi Ke Mujhe 

Haiz (periods) Aagaya. Isliye Main Chupke Se Nikal Aayi Aur Apna Haiz Ka Kapda 
Pehanliya. Nabi (;£!$&) Ne Poocha Kya Baat Huyi ? Kya Haiz Aagaya Hai ? 

Main Ne Kaha: Haan, Phir Main Nabi Ke Saath Usi Chaadar Mein Chali Gayi 

Aur Umme Salamah (Radiyallaahu'anha) Aur Rasool Allaah (,&&) Ek Hi Bartan Se 

Ghusl (Janaabat) Kiya Karte The Aur Nabi Rozey Se Hone Ke Baavajood 

Unka Bosah Letey The. [Saheeh Al-Bukhaari, Hadees : 1929] 

ROZEY KE MUAAMLEY MEIN BOODHEY AUR JAWAAN KE 

DARMIYAAN FARQ KA BAYAAN. 

Raavi-e-Hadees Abdullaah Bin Amr Bin Al-Aas (Raziyallaahu Anhu), 

Unho Ne Kaha : Hum Nabi Ke Paas The, Ek Naujawaan Aaya Aur Kaha Aye Allaah 
Ke Rasool Kya Main Rozey Ki Haalat Mein Bosah Ley Sakta Hoon ? 

Nabi (;£!$&) Ne Farmaaya : Nahin ! 

Phir Ek Boodhaa Aadmi Aaya Aur Usney Kaha Mai Rozey Ki Haalat Mein Bosah Ley 
Sakta Hoon ? Nabi Ne Farmaaya : Haan. 

Sahaabi Ne Kaha Hum Ne Ek Doosrey Ki Taraf Dekha Tou Rasool Allaah Ne 
Farmaaya: "Boodhaa Apne Nafs Par Qaabu (control mein) Rakhta Hai." 

[Silsilatul-Ahaadeesus-Saheehah, Jild:2, Kitaab (17) As-Siyaam Wal-Qiyaam, Page: 507, Hadees: 
2223. Takhreej : As-Saheehah: 1606 ; Ahmad (2/185,221)] 

KYA KHUSHBU LAGAANEY SE ROZAH TOOT TA HAI ? 

Fatwey Ki Permanent Committee Ne Kaha : 

"Tamaam Qism Ki Boo Ya Khushbu, Chaahey Woh Atar Ho Ya Kuch Aur, Isse Rozah 
Nahi Toot-ta Agarchey Woh Ramazaan Ka Maheena Ho Ya Koi Aur Waqt Ho, Rozah 
Chaahey Farz Ho Ya Nafal (Khushbu Lagaaney Se Rozah Nahi Toot-ta)." 

[Fataawa Al-Lajnah Ad-Daaimah : 271/10] 

RAMAZAAN KE MAHEENEY KE QIYAAM KA BAYAAN. 

Abu Zarr (Raziyallaahu Anhu) Se Rivaayat Hai, Unho Ne Farmaaya : 

Hum Ne Rasool Allaah (;£!,$&) Ke Saath Ramazaan Ke Roazey Rakhey. Rasool Allaah 
Ne Un Ayyaam Mein Qiyaam Na Farmaaya Hattaa Ke Saat (7) Raatein Baaqi Reh 
Gayi, Tou Saatvi Raat Nabi Ne Humein Namaaz (Taraaveeh) Padhaayi Hattaa 

Ke Taqreeban Tihaai (one third) Raat Guzar Gayi, 

Phir Usse Mutsal (Connected) Chhati Raat (6 th night) Aayi Tou Nabi (;fe&) Ne 

Qiyaam Na Farmaaya, Phir Usse Mutsal Paanchvi (5th) Raat Aayi Tou Nabi (;£!$&) 

Ne Humein Namaaz (Taraaveeh) Padhaayi Hattaa Ke Taqreeban Aadhi (Half) Raat 
Guzar Gayi. Main Ne Arz Kiya: Aye Allaah Ke Rasool ! Kaash Aap Humein Is Raat Ka 
Baaqi Hissah Bhi Ataa Farmaate. (Poori Raat Qiyaam Farmaate) 

Tou Nabi (;&&) Ne Farmaaya: "Jo Shakhs Imaam Ke Saath Uske Faarigh Hone Tak 
Qiyaam Karta Hai (Uska) Woh (Qiyaam) Poori Raat Ke (Qiyaam Ke) Baraabar 
Hota Hai." Phir Usse Mutsal Chauthi (4th) Raat Aayi Tou Rasool Allaah Ne 

Qiyaam Na Farmaaya. 

Phir Usse Mutsal Teesri (3rd) Raat Aayi Tou Nabi (;£!$&) Ne Apni Khawaateen 

(Wives) Aur Ahl Khaanah (Family) Ko ikattha Kiya, Aur (Bohat Zyaada) Log Bhi 
Jamaa Hogaye. 

Nabi (;&&) Ne Humein Namaaz Padhaayi Hattaa Ke Humein Khatrah Mehsoos 
Hua Ke Hamaari Falaah Chhooth Jaayegi. 

(Abu Zarr (Raziyallaahu Anhu) Se) Poocha Gaya: Falaah Ka Kya Matlab Hai ? 
Farmaaya: Suhoor (Sehri) Ka Khaana. Phir Farmaaya: Uske Ba'd Maheeney Ki 

Baaqi Raaton Mein Rasool Allaah Ne Humein Namaaz (Taraaveeh) Nahin 

Padhaayi. [Sunan I bn Maajah, Hadees : (Saheeh) : 1327 ; Abu Daawood : 1375 ; At-Tirmizee : 
806 ; An-Nasaai : 1365 ; Ibn Khuzaimah : 2206 ; Ibn Hibbaan : 919] 

FAAEDAH: Ramazaan Ka Aakhri Ashrey Mein Ibaadat Ka Ihtimaam Ma'mool Se 
Zyaada Kama Chaahiye. Namaaz Taraaveeh Nafal Namaaz Hai, Isliye Nabi (fy&) 
Ne Poora Maheenah Nahin Padhaayi, Sirf Chand Raatein Padhaayi. 

Nafal Namaaz Mein Tilaavat Ki Koi Khaas Miqdaar (Quantity) Muqarrar Kama 
Zaroori Nahin, Kisi Din Taveel (Lamba) Aur Kisi Din Mukhtasar Qiyaam Ho Sakta Hai. 

Taveel (Lambi) Namaaz Padhne Ka iraada Ho Tou Tilaavat Zyaada Karli Jaaye Ya 
Tilaavat Tarteel (Tahar Tahar Ke Padhna) Ke Saath Ki Jaaye, Rakatein Zyaada 
Karne Ki Zaroorat Nahi, 

Kisi Rivaayat Mein Yeh Saraahat Nahin Ke Nabi (;£!$&) Ne Un Raaton Mein Rakaton 
Ki Ta'daad Mein Izaafah Farmaaya Balke Aaishah (Raziyallaahu'anha) Ke Farmaan 
Ke Mutaabiq Rasool Allaah (;&&) Ki Namaaz Ramazaan Mein Bhi Aur Doosrey 
Maheenon Mein Bhi Witron Sameyt Gyaarah (11) Hi Hoti Thi. 

[Saheeh Al-Bukhaari, Hadees : 1147] 

Namaaz Taraaveeh Mein Auraton Aur Bachchon Ko Bhi Shareek Hona Chaahiye. 
Sehri Ka Khaana Bhi Ahmiyat Ka Haamil (Shaamil) Hai. Yeh Musalmaanon Aur Ghair 
Musalmaanon Ke Rozon Mein Imtiyaaz (Farq) Bhi Hai Aur Baa'as (Maqsad) Barkat 

Bhi, Isliye Sahaaba Karaam (Radiyallaahu'anhum) Ne Usey "Falaah" Ya'ni "Kaamyaabi" 
Ka Naam Diya Hai. 

AADMI Kl BEHTAREEN NAFAL NAMAAZ WOH HAI JO 

GHAR MEIN PADHIJAAYE. 

Zaid Bin Saabit (Raziyallaahu Anhu) Se Rivaayat Hai Ke, 

Rasool Allaah Ne Khajoor Ki Shaakhon Ya Boriye Se Ek Makaan Chotey Se 

Hujrey Ki Tarah Banaaliya Tha. Wahaan Aakar Nabi (,&&) Namaaz Padha Karte 

The, Kuch Log Bhi Wahaan Aagaye Aur Unho Ne Nabi (;&&) Ki Iqtidaa Mein 
Namaaz Padhi. Phir Sab Log Doosri Raat Bhi Aagaye Aur Tehrey Rahey Lekin Nabi 
(£&) Ghar Hi Mein Rahey Aur Baahar Unke Paas Tashreef Nahin Laaye. 

Log Aawaaz Buland Karne Lagey Aur Darvaazey Par Kankariyaan Maarein Tou Nabi 
Ghussah Ki Haalat Mein Baahar Tashreef Laaye Aur Farmaaya: 

"Turn Chaahtey Ho Ke Hamesha Yeh Namaaz (Taraaveeh) Padhte Raho Taaki Turn 
Par Farz ho Jaaye (Phir Us Waqt Mushkil Ho) Dekho Turn Nafal Namaazein Apne 
Gharon Mein Hi Padhaa Karo. Kyun Ke Farz Namaazon Ke Siwa Aadmi Ki 
Bahtareen Nafal Namaaz Woh Hai Jo Ghar Mein Padhi Jaaye." [Al-Bukhaari: 6113] 

2. Insaan Ki Sab Se Afzal Nafal Namaaz Uske Ghar Mein Hai. 

Zaid Bin Saabit (Raziyallaahu Anhu) Se Rivaayat Hai, 

Nabi Ne Masjid (Nabawi) Mein Chataayi Se Gheyr Kar Ek Huj'rah Banaaliya 

Aur (Ramazaan Ki) Raaton Mein Uske Andar Namaaz Padhney Lagey, Phir Aur Log 
Bhi Jamaa Ho Gaye Tou Ek Raat Nabi (fy&) Ki Aawaaz Nahin Aayi Logon Ne 

Samjha Ke Aap (;&&) So Gaye Hain, Isliye Un Mein Se Ba'z Khanghaarney Lagey 
Taaki Aap Baahar Tashreef Laaein, 


[16] 





Phir Nabi (;fe&) Ne Farmaaya: "Main Turn Logon Ke Kaam Se Waaqif Hoon, Yahaan 

Tak Ke Mujhe Darr Hua Ke Kahin Turn Par Yeh Namaaz (Taraaveeh) Farzna Kar Di 
Jaaey Aur Agar Farz kar Dee Jaaye Tou Turn Usey Qaayam Nahin Rakh Sakogey, 
Pas Aye Logon ! Apne Gharon Mein Yeh Namaaz (Taraaveeh) Padho Kyun Ke Farz 
Namaaz Ke Siwa Insaan Ki Sab Se Afzal Namaaz Uske Ghar Mein Hai." 

[Saheeh Al-Bukhaari, Hadees : 7290] 

JAB NAMAAZI KO OONG AANEY LAGEY TOU KYA KARE. 

Abu Hurairah (Raziyallaahu Anhu) Se Rivaayat Hai, Nabi Ne Farmaaya : 

"Turn Mein Se Koi Shakhs Jab Raat Ko Qiyaam Kare, Phir Uski Zabaan Par Qur- 
aan Mushkil Ho Jaaey Aur Usey Pata Na Chaley Ke Woh Kya Keh Raha Hai Tou 
(Usey Chaahiye Ke) Woh Leyt Jaaye." 

FAAEDAH: Qur-aan Mushkil Hone Ka Matlab Ye Hai Ke Oong Ki Wajah Se Qur-aan 
Padhna Mushkil Ho Jaaye Aur Neend Ki Wajah Se Apne Kahey Huye Alfaaz Bhi 
Samajh Mein Na Aa Rahey Hoon Tou Namaaz Aur Tilaavat Khatm Karke Soney Ke 
Liye Leyt Jaana Chaahiye. [Sunan Ibn Maajah, Hadees (Saheeh) : 1372] 

QUR-AAN KO KITNE DIN MEIN PADHNA CHAAHIYE ? 

Raavi-e-Hadees Abdullaah Bin Amr (Raziyallaahu Anhu), 

Kehte Hai Ke Maine Kaha: Aye Allaah Ke Rasool ! Main Kitne Dinon Mein 
Qur-aan Padhun ? 

Nabi Ne Farmaaya: "Ek Maheeney Mein." 

Unho Ne Kaha: Main Is Se Zyaada Ki Taaqat Rakhta Hoon. Aboo Moosa Ne Yeh 
Jumlah Baar Baar Dohraaya, Ya'ni Unho Ne Us Muddat Mein Kami Chaahi, 

Bil Aakhir Nabi (;&&) Ne Farmaaya: "Saat (7) Dino Mein Padho." 

Unho Ne Kaha: Main Isse Bhi Zyaada Taaqat Rakhta Hoon. 

Rasool Allaah Ne Farmaaya: "Jis Shakhs Ne Teen (3) Din Se Kam Mein Qur-Aan 
Padha, Us Ne Usey Samjha Hi Nahin." 

[Sunan Abu Daawood, Hadees [Saheeh]: 1390] 

RAMAZAAN KE AAKHRI DUS (10) DINON MEIN 
ZYAADA IBAADAT KARNA. 

Aaishah (Raziyallaahu Anha) Se Rivaayat Hai Ke, 

Jab (Ramazaan Ka) Aakhri Ashrah Aata Tou Nabi (;£!$&) Apna Tahband Mazboot 

Baandhtey The (Ya'ni Apni Kamar Poori Tarah Kass Letey) Aur Un Raaton Mein 
Aap Khud Bhi Jaagtey Aur Apne Ghar Waalon Ko Bhi Jagaaya Karte The." 

[Saheeh Al-Bukhaari, Fladees : 2024] 

TASHREEH: Kamar Kass Leney Ka Matlab Yeh Hai Ke Aap Is Ashrah Mein Ibaadat 
ilaah Ke Liye Khaas Mehnat Karte. Khud Jaagtey Ghar Waalon Ko Jagaatey Aur Raat 
Bhar Ibaadat llaahee Mein Mashghool Rehte. 

Aur Nabi (;£!$&) Ka Yeh Saara Amal Ummat ki Ta'leem Ke Liye Tha. Allaah Ta'aalaa 

Ne Qur-aan Paak Mein Farmaaya: Allaah Ke Rasool Mein Tumhaare Liye 
Behtareen Namoona (Example) Hai... [AI-Qur-aan, 33:21] 

Unki Iqtidaa (Follow) Kama Tumhaari Sa'aadat Mandi (Happiness) Hai Yoon Tou 
Hamesha Hi Ibaadat ilaahi Kama Bada Sawaab Hai Lekin Ramazaan Ke Aakhri 
Ashrey Mein Ibaadat ilaahi Kama Bohat Hi Bada Sawaab Hai, Lihaaza Un Ayyaam 
Mein Jis Qadar Bhi Ibaadat Ho Sakey Ghaneemat Hai. 

SHABE-E-QADR KA BAYAAN 


Raavi-e-Hadees Aaishah (Radiyallaahu'anha), 

Rasool Allaah (;&&) Ne Farmaaya: "Shab Qadr Ko Ramazaan Ke Aakhri A'shrah Ki 

Taaq Raaton Mein Dhoondo." [Saheeh Al-Bukhaari, Hadees : 2017, 2020] 

NOTE: Taaq Raatein Ya'ni 21, 23, 25, 27, 29. 

LAILATUL QADR KI RAAT KA ILM KIS WAJAH SE 

UTHAALIYA GAYA ? 

Raavi-e-Hadees Ubaadah Bin Saamit (Raziyallaahu Anhu), 

Rasool Allaah Hum Mein Shab-e-Qadr Ki Khabar Deney Ke Liye Tashreef Laarahey 
The Ke Do (2) Musalmaan Aapas Mein Kuch Jhagdaa Karne Lagey. 

Is Par Nabi (;fe&) Ne Farmaaya : 

"Mai Aaya Tha Ke Tumhein Shab-e-Qadr Bataadun Lekin Fulaan Aur Fulaan Ne 
Aapas Mein Jhagdaa Karliya. Pas Us (Shab-e-Qadr) Ka ILm Uthaaliya Gaya. Aur 
Ummeed Yahi Hai Ke Tumhaare Haqq Mein Yahi Behtar Hoga. 

Pas Ab Turn Uski Talaash (Aakhri Ashrey Ki) Nau (9) Ya Saat (7) Ya Paanch (5) (Ki 
Raaton) Mein Kiya Karo." (Ya'ni 29th, 27th Aur 25th Ramazaan Ko Talaash Karo)." 

[Saheeh Al-Bukhaari, Hadees : 2023] 

LAILATUL QADR MEIN IBAADAT 


Raavi-e-Hadees Abu Hurairah (Raziyallaahu Anhu), 

Rasool Allaah Ne Farmaaya : 

"Jo Koi Shab Qadr Mein Eimaan Ke Saath Aur Husool Sawaab Ki Niyat Se Ibaadat 
Mein Khada Hua Us Ke Tamaam Pehle Gunaah Bakhsh Diye Jaaein Gey Aur Jis Ne 
Ramazaan Ke Rozey Eemaan Ke Saath Aur Sawaab Ki Niyat Se Rakhey Uske Pehle 
Tamaam Gunaah Muaaf Kar Diye Jaaengey." 

[Saheeh Al-Bukhaari, Hadees : 1901; Saheeh Muslim : 1780-81; An-Nasaai : 2204, 2205] 

* Har Amal Ke Liye Niyat Ka Durust Hona Zaroori Hai, Rozah Bhi Behtareen Amal Hai. 
Basharte ke Khuloos Dil Ke Saath Mahaz Allaah ki Razaa Ki Niyat Se Rakha Jaaye. 

* Aur Hukm llaahi Par Yaqeen Hona Bhi Shart Hai Ke Mahaz Adaaeygi Rasm 
(Following Tradition) Na Ho Phir Na Sawaab Milega Jo Is Hadees Mein Zikr Hai. 

Soorah Al-Qadr, Soorah No.97 

* Is Soorat Ke Makki Aur Madani Hone Mein Ikhtilaaf Hai. Is Ki Vajah Tasmiyah 
(Naam Rakhney) Mein Bhi Ikhtilaaf Hai. 

* Qadrun Ke Ma'ni Qadr Va Manzilat Bhi Hain, Isliye Isey Shab Qadr Kehte Hain, Is 
Ke Ma'ni Andaaza Aur Faisla Kama Bhi Hain, Is Mein Saal Bhar Ke Liye Faisley Kiye 
Jaatey Hain, Isliye Isey Lailatul-Hukmi Bhi Kehte Hain, Iske Ma'ni Tangi Ke Bhi Hain. 

* Is Raat Itni Kasrat Se Zameen Par Farishtey Utartey Hain Ke Zameen Tang Ho 
Jaati Hai. Shab Qadr Ya'ni Tangi Ki Raat, Ya Isliye Yeh Naam Rakha Gaya Ke Is Raat 
Jo Ibaadat Ki Jaati Hai, Allaah Ke Haan Uski Badi Qadar (Value) Hai Aur Is Par Bada 
Sawaab Hai. Iske Ta'yyun (Deployment) Mein Bhi Bohat Shadeed Ikhtilaaf Hai. 

[SOURCE: Fathul-Qadeer] 

* Taahum Ahaadees Va Aasaar Se Vaazih Hai Ke Yeh Ramazaan Ke Aakhri Ashrah Ki 
Taaq Raaton (21,23,25,27,29) Mein Se Koi Ek Raat Hoti Hai. [Al-Bukhaari: 2017, 2020] 

* Isko Mubham (Uljha Hua) Rakhney Mein Yahi Hikmat Hai Ke Log Paanchon (5) 
Hi Taaq Raaton Mein Iski Fazeelat Haasil Karne Ke Shauq Mein, Allaah Ki Khoob 
Ibaadat Karein. 

LAILATAL QADR KA MAQSAD KYA HONA CHAAHIYE ? 

Shaikh Muhammad Bin Umar Baazmool Ne Kaha : 

Lailatul Qadr Ka Maqsad Yeh Nahin Hona Chaahiye Ke Nafal Namaaz Ki 

Ta'daad Mein Izaafa Kiya Jaaye Jaisa Ke Nabi (;fe&) Ke Amal Se Saaf Zaahir Hai Ke 

Aap Ne Ramazaan Ho Ya Ghair Ramazaan Mein Gyaarah (11) Raka't Se Zyaada 
Namaaz Nahin Padhi. [Saheeh Al-Bukhaari : 2013] 

Aur Jab Ramazaan Ka Aakhri Ashrah Aata Tou Nabi (fy&) Apni Kamar Kass Letey Is 

Ka Yeh Matlab Nahin Hai Ke Aap Namaazon Ki Ta'daad Mein Izaafa Karte Balke Aap 
Aakhri Ashrah Mein Itikaaf Karte. Jaisa Ke Ahaadees Aur Seerat Mein Maujood Hai. 

Is Raat Mein Aisa Nahin Hai Ke Kuch Ibaadat Ko Khaas Kar Liya Jaaye. Nahin Is 
Raat Ka Yeh Maqsad Nahin. Balke Maqsad Tou Yeh Hai Ke Is Raat Mein Duaa Aur 

Allaah Ka Zikr Zyaada Kiya Jaaye. Jaisa Ke Aaishah Ne Nabi Se Poocha Aye 

Allaah Ke Rasool ! Agar Main Lailatul-Qadr Paalun Tou Kya Duaa Maangun ? Nabi 

) Ne Farmaaya: Yun Kehna : 

"Aye Allaah ! Beshak Tu Bohat Zyaadah Darguzar Karney Waala Hai, Tu Darguzar 
Kama Pasand Karta Hai, Lihaazaa Mujhse (Merey Gunaahon Ko Darguzar Farmaa." 

[Sunan Ibn Maajah: 3850 ; At-Tirmizee : 3513] 


[21] 





Beshak Nabi (,£$&) Ne Humein Naa Hi Namaaz Ki Ta'daad Badhaaney Ki Aur Na Kisi 

Ibaadat Ko Khaas Karne Ki Ta'leem Dee Hai. Balke Nabi Ne Humein Us Duaa Ko 
Padhney Ki Ta'leem Dee Hai Jo Aaishah (Raziyallaahu anha) Ko Batlaayi Hai. 

SOURCE: Http://Www.Sahab.Net/Forums/lndex.Php?Showtopic=153433 

Bin Baaz Kehte Hain Ke : 

"Jo Koi Shakhs Ramazaan Ke Maheeney Mein Aakhri Ke Poorey Dus (10) Raaton 
Mein Qiyaam Kare (Ya’ni Namaazein Ya Phir Zikr Kare) Tou Yaqeenan Usne 
Lailatul Qadr Ko Paaliya." [Al-lkhtiyaaraat, Vol-15, Pg : 430] 

ALLAAH TA'AALAA KA HAR RAAT KO AASMAANI 
DUNYA (NEAREST HEAVEN) PAR AANA. 

Rasool Allaah Ne Farmaaya: "Hamaara Parvardigaar Buland Barkat Waala 

Har Raat Ko Us Waqt Aasmaani Duniya Par Aata Hai Jab Raat Ka Aakhri Tihaai 
(Last Third) Hissah Rah Jaata Hai. Woh Kehta Hai Koi Mujh Se Duaa' Karne Waala 
Hai Ke Main Uski Duaa' Qubool Karun, Koi Mujhse Maangney Waala Hai Ke Main 
Usey Doon, Koi Mujhse Bakhshish Talab Karne Waala Hai Ke Main Usko Bakhsh Doon." 

FAAEDAH: Ramazaan Mein Hum Log Sehri Karne Ke Liye Tou Uthtey Hi Hai Aur Usi 
Dauraan Allaah Ta'aalaa Ka Aasmaani Duniya Par Aana Bhi Hota Hai. Isliye Humein 
Chaahiye Ke Jitna Ho Sakey Us Waqt Mein Allaah Ta'aalaa Se Duaa'ein Maangey 
Aur Muaafi Talab Karein Aur Agar Ho Saka Tou Thodi Der Sehri Se Pehle Uthkar 

Namaaz Bhi Padhlein Taaki Nabi (;£!$&) Ki Sunnat Par Bhi Amal Ho Jaaye Aur Uska 
Sawaab Bhi Mil Jaaye. Aur Allaah Ta'aalaa Ki Rahmat Se Faaedah Uthaaein. 

[Saheeh Al-Bukhaari, Fladees : 1145 ; Saheeh Muslim : 1772 ; Abu Daawood : 4733] 

EK DIN YA EK RAAT KA ETEKAAF 


Raavi-e-Hadees Umar (Raziyallaahu Anhu), 

Unho Ne Qubool Islaam Se Pehle Ek Raat Ke Etikaaf Ke Nazar (IVIannat) Maani Thi 
(Jo Islaam Laaney Tak Poori Na Kar Sakey The), Chunaache Unho Ne Nabi (;&&) Se 

Mas-Ala Dariyaaft Kiya Tou Nabi Ne Unhein Itikaaf Karne Ka Hukm Diya. 

[Sunan Ibn Maajah, Hadees : 1772 ; Al-Bukhaari: 2032, 2042, 2043, 6697] 

FAAEDAH: Itikaaf Ek Din Ya Ek Raat Ka Bhi Ho Sakta Hai. Agar Koi Shakhs Islaam 
Qubool Karney Se Pehley Kisi Neyk Kaam Ka Iraada Kare Tou Islaam Qubool Karne 
Ke Ba'd Woh Kaam Karlena Chaahiye, 

Albatta Agar Kisi Ghair Shar'ee Kaam Ka Iraadah Ho To Usey Poora Nahin Kama 
Chaahiye. Allaah Ke Liye Nazar (Mannat) Maanna Ibaadat Hai, Lihaaza Aisi Nazar 
Poori Kama Zaroori Hai. 

RASOOL ALLAAH (,£&) AUR AAP Kl AULAAD BANU 
HAASHIM VA BANU MUTTALIB PAR ZAKAAT HARAAM HAI. 

Raavi-e-Hadees Abu Hurairah (Raziyallaahu Anhu), 

Hasan Bin Ali (Raziyallaahu Anhuma) Ne Ek Khajoor Sadaqah Ki Apne Mooh Mein Ley 
Kar Daalli Tou Rasool Allaah (^^) Ne Farmaaya : 

"Thu Thu Phenk Dey Usko Kya Tu Nahin Jaanta Ke Hum Log Sadaqah Nahin 
Khaatey." [Saheeh Muslim, Kitaab Uz-Zakaat, Hadees : 2473] 

Shu'bah Se Yahi Rivaayat Aati Hai Aur Us Mein Yeh Hai Nabi Ne Farmaaya: 

"Hum Par Sadaqah Halaal Nahin." [Saheeh Muslim, Kitaab Uz-Zakaat, Hadees : 2474] 

NABI (Xsfc) AUR AAP Kl AULAAD PAR HADIYAH HALAAL HAI. 

Raavi-e-Hadees (Ummul Mumineen) Aaishah (Radiyallaahu'anha), 

Ke Kuch Gaaye Ka Goasht Laaye Nabi Ke Paas Aur Kisi Ne Kaha: Yeh Gosht 

Sadaqah Ka Hai Jo Bareerah (Radiyallaahu'anha) Ko Mila Tha Nabi (,£$&) Ne 

Farmaaya: "Un (Ya'ni Bareerah (Radiyallaahu'anha) Par Sadaqah Hai Aur Hum Ko 
Hadiyah". [Saheeh Muslim, Kitaab Uz-Zakaat, Hadees : 2486] 

SADAQAH-E-FITR KA BAYAAN 

Raavi-e-Hadees Ibn Abbaas (Raziyallaahu Anhu), 

Unho Ne Farmaaya: Rasool Allaah (;£!,$&) Ne Rozey Ko Laghoo Aur Naa Munaasib 

Baaton (Ke Gunaah) Se Paak Karne Ke Liye Aur Miskeenon Ko Khaana Khilaaney Ke 
Liye Sadaqah Fitr Muqarrar Farmaaya. Jis Ne Namaaz (Eid) Se Pehle Yeh Adaa 
Kardiya, Uska Yeh Qubool Shudah Sadaqah Hai Aur Jis Ne Namaaz Ke Ba'd Adaa 
Kiya Tou Woh To Ek Aam Sadaqah Hai (Sadaqah Fitr Nahin). 

[Sunan Ibn Maajah, Abwaab Uz-Zakaat, Hadees (Hasan) : 1827] 

FAAEDAH: Naafi' (Rahimahullah) Ne Farmaaya: "Sahaabah Karaam 

(Radiyallaahu'anhum) Eid Se Ek (1) Do (2) Din Pehle Hi Sadaqah Fitr Adaa Kardiya 
Karte The." [Saheeh Al-Bukhaari, Hadees : 1511] 

FITRAANAH (SADAQAH FITR) Kl MIQDAAR 


* Fitraanah Har Musalmaan Shakhs Par Farz Hai, Aur Is Ki Adaayegi Har Woh 
Shakhs Karega Jis Ke Paas Apne Aur Apne Ahl Wa Ayaal Ke Liye Eid Ke Din Aur 
Raat Ka Kharch Ho Us Ke Liye Ek Saa' Fitraanah Adaa Kama Farz Hai. 

* Is Ki Daleel Ibn Umar Ki Yeh Hadees Hai, Woh Bayaan Karte Hai Ke: 

"Rasool Allaah (;&&) Ne Ek Saa Khajoor Ya Ek Saa" Jau Har Musalmaan Mard Wa 

Aurat, Aazaad Aur Ghulaam, Chotey Aur Badey Par Fitraanah (Sadaqah Fitr) Farz 
Kiya, Aur Hukm Diya Ke Logon Ke Eid Ki Namaaz Ke Liye Nikalney Se Qabl Adaa 
Kiya Jaaye." [Saheeh Al-Bukhaari : 1503] 

* Aur ilaaqey Ki Khuraak Maslan Chaawal (Rice) Waghairah Ka Ek (1) Saa' Adaa 
Karney Se Fitraanah Adaa Ho Jaaeyga. 

* Yahaan Saa Se Muraad Shar'ee Saa Hai Aur Woh "Chaar (4) Chullu Ke Ek (1) 
Mutadil (Normal) Shakhs Ke Dono Haath Matusat (Average) Taur Par Bharey 
Hoon" Saa' Bantey Hain. 

* Is Paimaaney Ka Andaazah 5:1/3 Ratal, Ya'nee Taqreeban Dhaai Kilo (2.50 
Kg) Aur Ba'z Ke Nazdeek 2100 Gram Hai. 

* Aur Agar Fitraanah Adaa Kama Tark Kar Dey Tou Woh Gunahgaar Hai Aur Us Ki 
Qazaa Waajib Hogi. 

* Yaad Rahey Fitraanah Wohi Saheeh Maana Jaayega Jis Ka Rasool Allaah (;£!#&) 

Ne Hukm Diya Aur Woh Yeh Hai Ke Anaaj Aur Ghallah (Wheat or Any Other 
Cultivated Cereal Crop Used As Food) Ki Soorat Mein Adaa Kiya Jaaye, Roopey 
(Rupees), Riyaal Ya Dollar (Currency) Fitraanah Ke Taur Par Adaa Kama Jaaez Nahin 

* Jaisa Ke Namaaz, Rozah, Zakaat, Hajj Aur Doosre Ibaadaat Mein Se Har Ek (1) Ka 
Alag Alag Tareeqah Nabi (fy&) Ne Ummat Par Vaazih Farmaaya. 

* Aur Har Qism Ki Ibaadat Tab Hi Qubooi Hogi Jab Nabi (X&) Ke Bataaye Huye 
Tareeqey Ke Mutaabiq Kee Jaaye, 

* Aisey Hi Sadaqah Fitr (Fitraanah) Ka Tareeqah Bhi Ummat Ko Sikhlaaya Jo Ke Anaaj Aur 
Ghallah Ki Soorat Mein Adaa Kiya Jaayega, Na Ke Currency Ya Kisi Aur Cheez Se. 

* Allaah Ta'aalaa Se Duaa Hai Ke Woh Hum Sab Ko Taufeeq Ataa Farmaaye, Aur 
Hamaare Aur Aap Ke Qaul Wa Amal Ki Islaah Farmaaye. Allaah Ta'aalaa Hi Taufeeq 
Bakhshney Waala Hai. 

HALAAL KAMAAYI SE KHAIRAAT KARNE KI FAZEELAT. 

Raavi-e-Hadees Abu Hurairah (Raziyallaahu anhu), 

Rasool Allaah Ne Farmaaya : 

"Jis ne Halaal Kamaai Se Ek Khajoor Ke Baraabar Sadaqah (Khairaat) Ki Aur Allaah 
Tak Halaal Kamaai Hi Ki Sadaqah (Khairaat) Pohanchti Hai, Tou Allaah Usey Apne 
Daayein (Right) Haath Se Qubooi Kar Leta Hai 

Aur Sadaqah (Khairaat) Karne Waale Ke Liye Usey (Us Khairaat Ko) Is Tarah 
Badhaata Rahta Hai Jaise Koi Turn Mein Se Apne Jaanvar Ke Bachchey Ki 
Parvarish Karta Hai (Khila Pilaakar), Yahaan Tak Ke Woh (Sadaqah) Pahaad 
(Mountain) Baraabar Ho Jaati Hai." [Saheeh Al-Bukhaari, Hadees: 7430] 

ZAKAAT DIYA KARO ISSE PEHLE KE KOI LENEY 
WAALA BAAQI NA RAHEY. 

Nabi Kareem Ne Farmaaya: "Qiyaamat Aaney Se Pehle Maal Va Daulat Ki Is 

Qadar Kasrat Hojaayegi Aur Log Is Qadar Maaldaar Ho Jaaengey Ke Us Waqt 
Saahib-e-Maal Ko Uski Fikr Hogi Ke Uski Zakaat Kaun Qubool Kare, 

Aur Agar Kisi Ko Dena Bhi Chaahega Tou Usko Yeh Jawaab Milega Ke Mujhe Is 
(Zakaat) Ki Haajat (Zaroorat) Nahi Hai." 

[Saheeh Al-Bukhaari, Kitaab-uz-Zakaat, Hadees : 1412] 

EID KA KHUTBAH SUNNA WAAJIB NAHI HAI. 

Raavi-e-Hadees Abdullaah Bin As-Saaib (Raziyallaahu Anhu), 

Main Rasool Allaah (;fe&) Ke Haan Eid Mein HaazirTha. 

Nabi (;&&) Jab Namaaz Se Faarigh Huye Tou Farmaaya: "Hum Khutbah Detey 
Hain Tou Jo Pasand Kare Baith Jaaye, Aur Jo Jaana Chaahey Chala Jaaye." 

[Sunan Abu Daawood, Hadees [Saheeh] By Albaani : 1155] 

EID GAAH MEIN EID KI NAMAAZ KE ALAAVAH KOI 

NAMAAZ NAHIN. 

Raavi-e-Hadees Ibn Abbaas (Raziyallaahu Anhu), 

Rasool Allaah (;&&) Eid-UI-Fitr Ke Roaz Nikley (Eid Ki) Do (2) Rakatein Padhin. 
Usse Pehle Ya Uske Ba'd Koi Namaaz Nahin Padhi. 

[Sunan Abu Daawood, Hadees [Saheeh] : 1159 ; Al-Bukhaari: 964] 

EID GAAH KE LIYE EK RAASTEY SE JAANA AUR 
DOOSREY RAASTEY SE WAAPAS AANA 


Rasool Allaah (fyk&) Eid Ko Jaaney Ke Liye Ek Raastah Ikhtiyaar Farmaaya Aur 

Waapasi Mein Doosrey Raastey Se Tashreef Laaye. 

[Abu Daawood, Hadees [Saheeh] ByAlbaani : 1156] 

FAAEDAH: Yeh Amal Mustahab Hai Jab Ke Saheeh Al-Bukhaari Mein Jaabir Bin 
Abdullah (Raziyallaahu Anhu) Se Rivaayat Hai Farmaate Hain Ke Nabi (;£!>$&) Jab Eid 
Ka Din Hota To (Aatey Jaatey) Raasta Tabdeel Karte The. [Al-Bukhaari: 986] 

EID Kl MUBAARAK BAAD DENA. 

Jab Rasool Allaah Ke Sahaabah (Radiyallaahu'anhum) Eid Ke Din Mila Karte 

Tou Kaha Karte The. "Taqabbalal-laahu Minnaa Wa Minkum" 

TARJUMAH: Allaah Ta'aalaa Hum Se Aur Turn Se Qubool Farmaaye. 

[Fathul-Baari : 2/446] 

Muhammad Bin Ziyaad (Rahimahullaah) Bayaan Karte Hain Ke : 

Main Abu Umaamah (Raziyallaahu Anhu) Aur Nabi (fy&) Ke Deegar Sahaabah 

(Raziyallaahuanhum) Ke Saath Tha Woh Eid Se Waapas Aaney Par Ek Doosrey Se 
Kehte The : 

"Taqabbalal-laahu Minnaa Wa Minka" 

Allaah Ta'aalaa Hum Se Aur Aap Se Qubool Farmaaye. 

[Al-Mughni: 3/294,295 ; AI-Mujam-AI-Kabeer: 17589 ; Majmoo' Az-Zavaaed : 3255] 

